CELEX: C2005/296/13
Language: fi
Date: 2005-11-26 00:00:00
Title: Yhteisöjen tuomioistuimen tuomio, (kolmas jaosto)  13 päivänä lokakuuta 2005 , asiassa C-379/04 (Landgericht Würzburgin esittämä ennakkoratkaisupyyntö): Richard Dahms GmbH vastaan Fränkischer Weinbauverband eV (Viinituotteet — Asetus (EY) N:o 753/2002 — 21 artikla — Välitön oikeusvaikutus — Viini- ja kuohuviinikilpailu — Kilpailun osallistumismaksu)

26.11.2005   
            
            
               FI
            
            
               Euroopan unionin virallinen lehti
            
            
               C 296/7
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   13 päivänä lokakuuta 2005,
   asiassa C-379/04 (Landgericht Würzburgin esittämä ennakkoratkaisupyyntö): Richard Dahms GmbH vastaan Fränkischer Weinbauverband eV (1)
   
   (Viinituotteet - Asetus (EY) N:o 753/2002 - 21 artikla - Välitön oikeusvaikutus - Viini- ja kuohuviinikilpailu - Kilpailun osallistumismaksu)
   (2005/C 296/13)
   Oikeudenkäyntikieli: saksa
   Asiassa C-379/04, jossa on kyse EY 234 artiklaan perustuvasta ennakkoratkaisupyynnöstä, jonka Landgericht Würzburg (Saksa) on esittänyt 23.8.2004 tekemällään päätöksellä, joka on saapunut yhteisöjen tuomioistuimeen 3.9.2004, saadakseen ennakkoratkaisun asiassa Richard Dahms GmbH vastaan Fränkischer Weinbauverband eV, yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit A. La Pergola, A. Borg Barthet, U. Lõhmus (esittelevä tuomari) ja A. Ó Caoimh, julkisasiamies: L. A. Geelhoed, kirjaaja: R. Grass, on antanut 13.10.2005 tuomion, jonka tuomiolauselma on seuraava:
   Neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta 29 päivänä huhtikuuta 2002 annetun komission asetuksen (EY) N:o 753/2002 21 artiklaa on tulkittava siten, että viinikilpailun osallistujat tai potentiaaliset osallistujat eivät voi tämän säännöksen nojalla riitauttaa tällaisen kilpailun järjestämiseen liittyviä edellytyksiä eivätkä erityisesti tällaisen kilpailun osallistumismaksun määrittämistapoja.
   
      (1)  EUVL C 262, 23.10.2004.